Diari Oficial de la Generalitat Valenciana


Sumari del DOGV 7911, del 07-11-2016 (2016/8731)

RESOLUCIÓ de 18 d'octubre de 2016, de la Direcció General de Justícia, per la qual es resol definitivament el concurs de trasllat per a places vacants entre funcionaris dels cossos i escales de Gestió Processal i Administrativa, Tramitació Processal i Administrativa i Auxili Judicial de l'Administració de Justícia, anunciat per Resolució de 25 d'abril de 2016.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7911

Data del DOGV
:   07-11-2016

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2016/8731


Data del document
:   18-10-2016

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques

RESOLUCIÓ de 18 d'octubre de 2016, de la Direcció General de Justícia, per la qual es resol definitivament el concurs de trasllat per a places vacants entre funcionaris dels cossos i escales de Gestió Processal i Administrativa, Tramitació Processal i Administrativa i Auxili Judicial de l'Administració de Justícia, anunciat per Resolució de 25 d'abril de 2016. [2016/8731]  
Vist l'expedient instruït com a conseqüència del concurs de trasllats convocat per Resolució de 25 d'abril de la Direcció General de Justícia (BOE 12.05.2016), per a cobrir places vacants dels cossos o escales de Gestió Processal i Administrativa, Tramitació Processal i Administrativa i Auxili Judicial de l'Administració de Justícia.  
  
Aquesta Direcció General, de conformitat amb el que disposa el títol VIII de la Llei Orgànica 19/2003, de 23 de desembre, de modificació de la Llei Orgànica 6/1985, d'1 de juliol, del Poder Judicial, i l'article 43 i següents i disposició derogatòria única del Reglament d'ingrés, provisió de llocs de treball i promoció professional del personal funcionari al servei de l'Administració de Justícia, aprovat per Reial Decret 1451/2005, de 7 de desembre i fent ús de les atribucions conferides en virtut de l'article 9.2.a del Decret 154/2015, de 18 de setembre, del Consell, pel qual s'aprova el Reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques, hi ha disposat:  
  
  
Primer  
Fer públics en annex de la present resolució les destinacions que amb caràcter definitiu han sigut adjudicats als funcionaris que han participat en el concurs de trasllats convocat per resolució de la data adés mencionada, que es corresponen amb els relacionats en l'annex I de la resolució de convocatòria i les seues corresponents resultes.  
  
  
Segon  
Excloure del concurs de trasllats els funcionaris que es relacionen en la pàgina web del Ministeri de Justícia, www.mjusticia.gob.es.  
  
Tercer  
Declarar caducades les instàncies presentades pels participants en el present concurs que no han obtingut destinació, per la qual cosa no seran tingudes en compte en futurs concursos de trasllats.  
  
Quart  
Declarar desertes les places no adjudicades en el present concurs que es cobriran per funcionaris de nou ingrés, llevat que, per necessitats del servei, es pretenguen amortitzar. També podran anunciar-se novament com a vacants en concurs ordinari en el cas que no es convoquen oposicions o de que l'oferta pública d'ocupació que corresponga no faça necessari l'anunci de totes les desertes existents.  
  
Cinquè  
Per als funcionaris que es troben en actiu, en serveis especials o en excedència voluntària per l'atenció de familiars, i no reingressen en cap dels cossos o escales a què es refereix el present concurs, no incloent-se en aqueix punt els funcionaris que es troben reingressats provisionals, el cessament haurà d'efectuar-se en les dates que a continuació s'indiquen: Tramitació Processal i Administrativa, l'11 de novembre de 2016, divendres; Gestió Processal i Administrativa i Auxili Judicial, el 15 de novembre de 2016, dimarts.  
  
Sisè  
La presa de possessió de la nova destinació obtinguda per concurs, per als funcionaris indicats en el punt anterior, es produirà en els tres dies naturals següents al cessament, si no hi ha canvi de localitat del funcionari, o en els vuit dies naturals següents, si implica canvi de localitat dins de la comunitat autònoma, i vint dies naturals si implica canvi de comunitat autònoma, a excepció de la Comunitat Autònoma de Canàries, Comunitat Autònoma de les Illes Balears, Ciutat de Ceuta i Ciutat de Melilla, en què serà d'un mes, tant si el lloc de treball a les illes o a les ciutats és el d'origen com si és el de destinació. El termini possessori serà retribuït per l'Administració competent respecte a la plaça obtinguda en concurs.  
  
Setè  
Si la resolució comporta reingrés al servei actiu a l'Administració de Justícia en els cossos o escales de Gestió Processal i Administrativa, Tramitació Processal i Administrativa o Auxili Judicial, procedents des de les situacions administratives d'excedència voluntària per prestació de serveis en el sector públic, excedència voluntària per interès particular, excedència voluntària per agrupació familiar o suspensió de funcions, incloent-se en aquest punt els funcionaris que es troben adscrits provisionals, el termini possessori serà de vint dies naturals i haurà de computar-se des del dia de la publicació d'aquesta resolució en el Boletín Oficial del Estado. Aquest termini possessori no serà retribuït.  
  
En el cas que els funcionaris reingressats per mitjà del present concurs es trobaren adscrits provisionals en el cos o escala on reingressen o en actiu en un altre cos o escala de l'Administració de Justícia, i no volgueren que s'interrompera la seua relació de servei amb l'Administració de Justícia, bastarà que, dins del termini possessori de vint dies naturals, prenguen possessió en el nou cos o escala, tenint per cessats en el seu antiga destinació amb la data immediatament anterior a la de la seua possessió en la nova plaça de reingrés.  
  
Per a això, atesa la necessitat de comptar amb el temps indispensable per a efectuar la presa de possessió, podran sol·licitar a la gerència territorial de Justícia de la seua actual destinació, un permís retribuït de dos dies naturals si hi ha canvi de localitat, excepte aquells casos en què hagen de desplaçar-se a Canàries, Illes Balears o Ceuta i Melilla, i en aquest cas el permís podrà ser de fins a tres dies naturals, havent de gaudir-se, en tot cas, dins del termini possessori. La presa de possessió en la nova destinació s'efectuarà durant els dies de permís indicats.  
Per la comunitat autònoma competent, o la gerència territorial que corresponga, se'ls concedirà l'excedència d'ofici en el cos o escala de procedència, si aquesta es produeix en un cos o escala al servei de l'Administració de Justícia, en la destinació dels quals se'ls tindrà per cessats amb la data anterior a la de la seua possessió en els cossos o escales de Gestió Processal i Administrativa, Tramitació Processal i Administrativa o Auxili Judicial, a fi d'evitar la interrupció en la percepció dels seus havers.  
Amb caràcter general, els funcionaris interins que actualment ocupen les places que han sigut adjudicades, cessaran el dia 11 de novembre de 2016, en el cas del Cos de Tramitació Processal i Administrativa i el dia 15 de novembre de 2016 en el cas dels cossos de Gestió Processal i Administrativa i Auxili Judicial, excepte supòsits excepcionals a determinar per la Direcció General de Justícia, que seran notificats individualment a cada òrgan judicial afectat.  
  
No obstant això, en els casos de funcionaris que reingressen al servei actiu com a conseqüència de la resolució del concurs i de funcionaris adscrits provisionals que, igualment, obtinguen destinació com a conseqüència de la resolució del concurs, i prenguen possessió en dates diferents de les citades anteriorment, els funcionaris interins afectats cessaran amb motiu de les preses de possessió esmentades.  
Per a la formalització dels documents de cessament i/o presa de possessió, hauran de personar-se en les seus de la Conselleria de Justícia, Administració Pública, Reformes Democràtiques i Llibertats Públiques que es detallen a continuació i corresponguen, en atenció a la província on està destinada la plaça adjudicada:  
  
Direcció Territorial d'Alacant  
Rambla de Méndez Núñez, núm. 41-2a planta  
03366 Alacant  
  
Direcció Territorial de Castelló  
C/ Major, núm. 76  
12064 Castelló de la Plana  
Direcció General de Justícia  
Ciutat administrativa 9 d'Octubre. Torre 4, 2a planta  
C/ Castán Tobeñas, núm. 77  
46846 València  
  
Els horaris en què hauran d'efectuar-se les compareixences en les seus esmentades són els següents:  
  
Formalització dels cessaments:  
1. Tramitació Processal i Administrativa: 11 de novembre de 2016, d'11.00 a 14.00 hores.  
2. Gestió Processal i Administrativa i Auxili Judicial: 15 de novembre de 2016, de 11.00 a 14.00 hores.  
  
Formalització de les preses de possessió (en els dies de termini possessori):  
Horari: de 09.00 a 10.00 hores.  
Reingrés en altres cossos: de 09.00 a 10.00 hores.  
  
Vuitè  
Contra la present resolució podrà interposar-se un recurs potestatiu de reposició davant la Direcció General de Justícia, en el termini d'un mes, segons el que estableixen els articles 123 i 124 de la Llei 39/2015, d'1 d'octubre, del Procediment Administratiu Comú de les Administracions Públiques; o recurs contenciós administratiu davant els jutjats contenciosos administratius de la ciutat de València, en el termini de dos mesos comptats des de l'endemà de la publicació en el Boletín Oficial del Estado, segons el que disposa l'article 9 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 18 d'octubre de 2016.- La directora general de Justícia: Maria Àngels Garcia Vidal.